Sopitkotam
Dari Sudut Pandangan..
Saturday, December 18, 2010
Dah lamo tak jumpo..
Kojo kek opis tu melambak..ghaso macam tak tau mano nak mulo..semuo nak copek..semuo nak dogheh..abih camno..tangan ni ado duo yo...ado maso sampai buntu..tak bulih nak pikir apo nak buek..kenkadang tu bondo sonang pun tak dapek nak selosai kan...Kato orang pengurusan tu ponting, memang bondo tu ponting tapi kalau dalam bakul kito dah banyak..harus jugak kito mengagihkan pado orang lain, tapi bilo kito buek camtu, ado pulak yang komplen, macam kito sorang yang sibuk..dio pun sibuk jugak..macam mano nak buek kojo untuk kito pulak kan..
Sopit terpaksolah memokakkan telingo dongan bebelan orang lain, bukan suko-suko kito nak menyusahkan dio sekali tapi terpakso dah takdo cagho lain dah..mintak maaf yo kengkawan..
Itu bolum laei ragam user yang tah apo-apo tu, dio nak kito buek kojo untuk dio tapi bilo kito mintak info untuk melongkapkan kojo kito, dio bulih pulak suruh kito pikir sendiri. Ado pulak camtu kan..tapi bilo kito buek ikut citoraso kito, dio komplen pulak tak boto..kalau nak boto kono lah bagi info yang boto..hampeh tul...
Bilo duduk buek kojo tu, semangat nak menyiapkan kojo tu berkobar-kobar, ghaso tak nak bangun, tak nak makan, tak nak rehat selagi tak abih..tapi Sopit ni bukan robot, badan ni tak boleh dipakso bona, nanti dio jem, langsung tak payah..satu bondo pun tak jadi..semuo orang susah..
Saturday, May 1, 2010
Mano Ado Kojo Yang Sonang...
Orang lain pun keluar pagi balik malam gak, ado tu sebolum subuh dah kono keluar, balik pun bolum tontu lagi. Tersokat dalam kesosakan lalu linteh tu biaso lah. Jangan lah ghaso kojo awak tu lobih dari orang lain dari segalo sogi. Itu sobab jadi boban, cubo bawak bertonang bilo tension tu, ghaso stress ambik lah cuti, jangan mengoluh. Mengadu diruangan forum suratkhabar bukan satu tindakan yang baik tapi dah menjatuhkan martabat pensyarah tu sendiri. Sekarang ni kojo sumer eh multitasking, dalam semua bidang pun macam tu, takdo kurang eh doh..
Setiap kojo ada boban tersendiri, ado masalah tersendiri, ado kurang dan ado lobih eh. Kalau kito perasan yang kito dah buek kojo lobih dan banyak dari orang lain, silap dah tu. Dalam keadaan ekonomi yang mcm ni, jangan lah mengoluh bilo buek kojo, kek luar sanun bersepah orang yang takdo kojo, merempat, mengemis demi sesuap nasik dan kelangsungan hidup.
Kalau kito komited dan sayang dgn kojo kito, pasti segalo masalah akan kito hadapi dgn tonang. Terimo lah kojo tu dengan seadanya..
Bilo Malam Menjelma...
Janganlah buek perangai mcm tu, dio ghaso dio nampak lagi jalan kek dopan dio, tu yang maleh nak pasang lampu tu, konon nak jimat lah ..tapi orang lain bolum tontu nampak dio. Itukan boleh membahayokan org lain, kalau dio yo yg susah tak po gak, ini karang dio takdo apo-apo, orang lain pulak yang parah.
Kok yo pun nak jimat, berpado-pado lah, jalan tu bukan utk kito sorang yo, ghamai lagi pengguno lain. Kecuaian macam tu boleh bertukar menjadi tragedi. Kalau kito tak nak apo-apo terjadi kek diri kito dan kaum keluargo kita, macam tu jugak lah orang lain. Jadi , dijalanrayo, jangan pikir utk kito yo, pikir jugak utk orang lain.
Berghonti lah ditompek yg sepatut ehhh..
Sopit selalu terkono, bilo nak melinteh jalan. Dokek traffic light kan biaso eh ado garisan bolang-bolang kuning tu, itukan tompek utk org melinteh, ado pulak kereto/moto/bas/lori berghonti ateh garisan tu. Bilo dio dah ponoh duduk ateh garisan tu,mano pulak kito yg berjalan kaki ni nak lalu, nak melinteh??? Tak beradap langsung bawak kenderaan. Goram boto Sopit dibuek eh. Tau lah awak tu bawak kenderaan, tapi bilo dah giliran tu utk berghonti, tak payah lah nak ambik hak org lain. Cubo kalau maso dio lalu kito melinteh, bukan main kuek lagi hon dio tu, bongih lah tu konon eh..tapi dio buekkan orang tak apo. Kenderaan memasing mahal-mahal, tapi tukang bawak tu pulak yang kurang akal sikit. Tak berhemah, tak hormat dgn org lain, hampehhh.
Sesapo yg terbaco komen Sopit ni (kok ado lahhh)..janganlah buek cam tuh, kesian kek org yang nak melinteh. Ikutlah giliran dan peluang memasing. ..Itu bolum lagi yg lampu hijau utk org melinteh tapi dio nak lalu gak tu, itu lagi hampehh..buto warno namo eh...tak sekolah ...
Bilo polis saman, marah pulak tu, kato pulak polis tu tak bertimbang raso, tapi yg dio buek salah tu tak terpikir kek dio betapo tak bertimbang raso perangai eh tu..salah dio nak tolak kek org lain...kurang ajar namo eh tu.. sodar-sodar sikit bilo bawak kenderaan tu..Sesamo lah kito jago adab, jgn kito dikatokan bermentaliti rondah.
Saturday, April 24, 2010
Business Intelligence
Takpo lah...tunggu dan lihat. Sopit akan cubo ceghito kek sini pengalaman Sopit terlibat dalam projek ini...tungguuuuuu...
fin_Latn bjn_Latn eng_Latn lus_Latn min_Latn min_Latn min_Latn zsm_Latn eng_Latn min_Latn zsm_Latn zsm_Latn min_Latn min_Latn min_Latn min_Latn ind_Latn min_Latn zsm_Latn min_Latn eng_Latn eng_Latn zsm_Latn